Soutomel, Mundil, San Miguel de Espiñoso, As Marabillas, Penela, Sabucedo de Montes, San Tomé, As Seixadas, Vilar de Vacas, Anfeoz, Couxil, Cartelle, Santa María de Bobadela, San Salvador de Rabal, Vilanova dos Infantes con unha afección moi alta, San Miguel de Orga, San Rosendo de Celanova con unha afección paisaxística moi alta, San Xurxo de Acevedo do Río, Alcázar de Milmanda, Castromao, Barxa, Santa María de Fechas… En xeral afecta a Celanova, Verea, Ramirás, A Bola, Allariz, A Arnoia, Bande, Calvos de Randín, Cartelle, Cortegada, Crecente, Gomesende, Lobeira, A Merca, Muíños, Padrenda, Pontedeva, Porqueira, Quintela de Leirado, Rairiz da Veiga, San Cibrao das Viñas, Sandiás, Vilar de Santos e Xinzo de Limia. Indicar que o parque eólico e a súa infraestrutura de evacuación localízanse a latitudes superiores aos 800 metros, co cal o impacto paisaxístico xerado é moi negativo. Ao anterior hai que engadir o impacto económico negativo xa que fragmenta ás explotacións agro-gandeiras e forestais repercutindo negativamente na calidade destas e no benestar dos animais das granxas próximas.

-  ÉXODO POBOACIONAL PARELLO Á INSTALACIÓN DE INDUSTRIAS AGRESIVAS COA ENTORNA E CO MEDIO AMBIENTE. PRESIÓN INDUSTRIAL EXCESIVA:

Impacto non avaliado pola mercantil promotora. O interés público e a utilidade social do proxecto carece de base e xustificación. Así o acredita o forte rexeitamento social á instalación masiva de parques eólicos nos núcleos rurais de Galicia. Nun rural no que a Xunta de Galicia permiten inzar muíños en calquer lugar como así o acredita o feito de que na mesma área xeográfica existan máis instalacións eólicas. *Ausencia dun inventario ambiental serio e cumprindo co esixido no artigo 35 e Anexo VI da Lei 21/2013, do 9 de decembro, de avaliación ambiental: deficiencia do estudo da fauna, da flora, da biodiversidade…

## *A promotora obvia a importancia micolóxica da área de afección do proxecto.

* A promotora obvia a importancia económica e ambiental da apicultura do lugar de afección do proxecto.

## * A promotora obvia a importancia do cultivo da castaña e dos soutos.

-  VULNERACIÓN FLAGRANTE DA LEI 7/2012, DE 28 DE XUÑO DE MONTES DEGALICIA.ELIMINACIÓN DA MULTIFUNCIONALIDADE DO MONTE.

O monte é un sector estratéxico na economía galega que contribue a mitigar o cambio climático e á descarbonización da economía. Aspecto non avaliado pola promotora. A mercantil promotora non avalía o impacto da estación eólica e as súas infraestruturas de evacuación sobre o benestar das familias dos núcleos habitados e o posible éxodo poboacional que se pode dar derivado da manchea de estacións eólicas que hai no territorio e outras infraestruturas, que dificultan a vida no rural e a sustentabilidade e viabilidade das explotacións forestais e agro - gandeiras (fomentando o feito coñecido como despoboamento do rural ou España baleirada). A este respecto debera informar a Dirección Xeral Xeral de Defensa do Monte da Consellería de Medio Rural da Xunta de Galicia e á luz da exposición de motivos e o artigo 5 da Lei 7/2012, de 28 de xuño se informe sobre a prevalencia do uso forestal sobre o uso eólico e a incompatibilidade deste, dentro da superficie afectada pola poligonal do parque eólico, en tanto en canto como ben di a exposición de motivos da referida lei, o monte galego é unha fonte de riqueza que xera emprego estable, descarboniza a economía, cumpre co protocolo de Kioto e realiza unha contribución importante ao PIB galego. Como ben indica o artigo 25 da Lei 7/2021, do 20 de maio, de cambio climático e transición enerxética, relativo ao 'Desenvolvemento rural: política agraria, política forestal e enerxías renovables': 'O Goberno incorporará na aplicación da Política Agraria Común, así como noutras estratexias, plans e programas en materia de política agraria e de desenvolvemento rural, e no Plan Forestal Español, medidas encamiñadas a reducir a vulnerabilidade ao cambio climático dos chans agrícolas, dos montes e dos chans forestais e para facilitar a preservación dos mesmos, entre elas, a elaboración dun mapa de vulnerabilidade, así como a avaliación e promoción de sistemas agrícolas e prácticas de xestión forestal sostibles para aumentar a súa resiliencia fronte ao cambio climático, que fomentarán en todo caso as sinerxias coa redución de emisións de gases de efecto invernadoiro nestes ecosistemas'.

## LEI 7/2012, do 28 de xuño, de montes de Galicia.